Radisson Blu Hotel Tromsø

Radisson Blu Hotel Tromsø er et hotell i Tromsø under Radisson Hotels. Hotellet har 269 rom og ligger i Sjøgata i sentrum av byen.

Det har vært kafé- og pensjonatdrift i kvartalet i over femti år. I 1960 starta Egil Kjær Central gjestgiveri i bygget, som tidligere hadde romma Hotell Jahnson. Etter noen år lanserte Kjær planer om et nytt storhotell i byen, og han fikk myndighetenes aksept for å rive hele kvartalet i Sjøgata mellom Fredrik Langes gate og Bankgata. Her ble Central Hotell reist over ni etasjer. Det stod ferdig i 1969. I 1971 inngikk Kjær en samarbeidsavtale med SAS-hotellene, en kjede som seinere blei overtatt av Radisson.Halvard Tjelmeland: Tromsø gjennom 10000 år, bind 4: «Fra byfolk og bona til tromsøværing», Tromsø 1996, side 91–92.

Poul-Henrik Remmer har vært hotellsjef siden 2011. Dag Høybakk overtok som direktør ved hotellet i 2012.

Hotellet har flere skjenkesteder, blant annet puben Rorbua, som i mange år var åsted for NRKs humorprogram Du skal høre mye.

Referanser

Eksterne lenker


Kategori:Hoteller i Troms
Kategori:Byggverk i Tromsø
Kategori:Næringsliv i Tromsø
Kategori:Samferdsel i Tromsø